KOMISIJOS REGLAMENTAS (EB) Nr. 1365/2004
2004 m. liepos 28 d.
nustatantis intervencijai skirtų žaliavinių ryžių kiekių suteikimo koeficientą 2003-2004 prekybos metų 3 daliai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo (1),
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2),
atsižvelgdama į 1998 m. kovo 30 d. Komisijos reglamentą (EB) Nr. 708/98 dėl intervencinių agentūrų vykdomo žaliavinių ryžių perėmimo, korekcijos sumų nustatymo ir taikytino kainų padidinimo bei sumažinimo (3), ypač į jo 4 straipsnio 4 dalies antrą pastraipą,
kadangi:
(1)
Pagal Reglamento (EB) Nr. 708/98 3a straipsnį, žaliavinių ryžių kiekiai, kuriuos galima paskirti 2003-2004 prekybos metų intervencijai, yra suskirstyti į dvi nacionalines dalis ir 3 bendrą dalį, skirtą visai Bendrijai. Siekiant nustatyti 3 daliai skiriamus kiekius, valstybės narės pagal Reglamento (EB) Nr. 708/98 4 straipsnio 4 dalies pirmą pastraipą pranešė Komisijai siūlomus intervencijai žaliavinių ryžių kiekius.
(2)
Kai visas paskirtas kiekis viršija turimą kiekį, reikia taikyti kiekių suteikimo koeficientą. Šis koeficientas apskaičiuojamas taip, kad visas skirtas kiekis, atsižvelgiant į kiekvieno pasiūlymo minimalų kiekį, būtų mažesnis už galimą skirti kiekį arba jam lygus,
PRIĖMĖ ŠĮ REGLAMENTĄ:
1 straipsnis
Nustatomas Reglamento (EB) Nr. 708/98 4 straipsnio 4 dalies antroje pastraipoje nurodytas kiekių suteikimo koeficientas yra 0,860675.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 28 d.